
ประกาศเทศบาลตำบลบุ่งเลิศ
เรื่อง หลักเกณฑ์และวิธีการประเมินผลการปฏิบัติงาน
ของพนักงานเทศบาลตำบลบุ่งเลิศ และพนักงานจ้าง  ประจำปีงบประมาณ พ.ศ. 2565
---------------------------------------

โดยที่คณะกรรมการกลางพนักงานเทศบาลได้ประกาศ เรื่อง มาตรฐานทั่วไปเกี่ยวกับหลักเกณฑ์และวิธีการประเมินผลการปฏิบัติงานของพนักงานเทศบาล(ฉบับที่2)  พ.ศ. 2563  กำหนดให้เทศบาลประกาศหลักเกณฑ์และวิธีการประเมินผลการปฏิบัติงานให้ พนักงานเทศบาลและพนักงานจ้าง ในสังกัดทราบโดยทั่วกันภายในเดือนกันยายนของทุกปี
ดังนั้น เทศบาลตำบลบุ่งเลิศ จึงประกาศหลักเกณฑ์และวิธีการประเมินผลการปฏิบัติงานของพนักงานเทศบาล และพนักงานจ้าง สำหรับรอบการประเมิน ประจำปีงบประมาณ พ.ศ. 2565  ดังนี้(1 ตุลาคม 2564-31 มีนาคม 2565) ครั้งที่ 2 (1 เมษายน 2565-30 กันยายน 2565)
1. การประเมินผลการปฏิบัติงานของพนักงานเทศบาล ให้คำนึงถึงระบบบริหารผลงาน
( performance managemance) โดยมีองค์ประกอบการประเมินและสัดส่วนคะแนน แบบเป็น 2 ส่วน ได้แก่
1.1 ผลสัมฤทธิ์ของงาน ให้มีสัดส่วนน้ำหนักร้อยละ 70  โดยประเมินผลจากปฏิบัติงาน
ตามปริมาณผลงาน หรือคุณภาพของงาน หรือความรวดเร็ว หรือการตรงตามเวลาที่กำหนด หรือการประหยัดหรือความคุ้มค่าของการใช้ทรัพยากร แล้วแต่กรณี ให้กำหนดผลสัมฤทธิ์ของงานพร้อมกับกำหนดความสำเร็จไม่น้อยกว่า 2 ผลงานต่อครั้ง
กรณีพนักงานเทศบาลได้รับการแต่งตั้งให้ดำรงตำแหน่งหรือระดับสูงขึ้น โดยมีการเสนอวิสัยทัศน์หรือข้อเสนอในการพัฒนางาน ให้นำวิสัยทัศน์หรือข้อเสนอในการพัฒนางานดังกล่าว มากำหนดเป็นองค์ประกอบการประเมินผลสัมฤทธิ์ของงานในการประเมินครั้งนั้น และครั้งถัดไปจนกว่าจะได้ผลสำเร็จตามตัวชี้วัดที่เสนอในวิสัยทัศน์หรือข้อเสนอ

1.2 พฤติกรรมการปฏิบัติราชการหรือสมรรถนะให้มีสัดส่วนน้ำหนัก ร้อยละ 30 ให้
ประเมินจากสมรรถนะตามมาตรฐานกำหนดตำแหน่งที่คณะกรรมการกลางพนักงานเทศบาลกำหนด ได้แก่
กรณีตำแหน่งประเภทบริหารท้องถิ่น และตำแหน่งประเภทอำนวยการท้องถิ่น ให้ประเมินสมรรถนะประกอบด้วย สมรรถนะหลัก จำนวน 5 สมรรถนะ และสมรรถนะประจำตัวผู้บริหาร จำนวน 4 สมรรถนะ
กรณีตำแหน่งประเภทวิชาการ และตำแหน่ง ประเภททั่วไป ให้ประเมินสมรรถนะประกอบด้วย สมรรถนะหลัก จำนวน 5 สมรรถนะ และสมรรถนะประจำสายงาน จำนวนไม่น้อยกว่า 3 สมรรถนะ
หลัก สมรรถนะประจำผู้บริหาร และสมรรถนะประจำสายงาน
2. หลักเกณฑ์และวิธีการประเมินผลสัมฤทธิ์ของงาน และพฤติกรรมการปฏิบัติราชการ
หรือสมรรถนะ ให้เป็นไปตามหลักของมาตรฐานทั่วไปที่  ก.ท. กำหนด ได้แก่
2.1 พฤติกรรมการปฏิบัติราชการหรือสมรรถนะ เป็นการระบุจำนวนสมรรถนะที่ใช้ใน
การประเมินผลการปฏิบัติราชการ ประกอบด้วย สมรรถนะหลัก 5 ด้าน สมรรถนะประจำสายงาน 3 ด้าน และสมรรถนะประจำบริหาร 4 ด้าน

3. ระดับผลการประเมิน ในการประเมินผลการปฏิบัติงานของเทศบาลตำบลบุ่งเลิศ
ให้จัดกลุ่มคะแนนผลการประเมิน เป็น 5 ระดับ ได้แก่ ดีเด่น ดีมาก ดี พอใช้ และต้องปรับปรุง โดยมีเกณฑ์คะแนนแต่ละระดับให้เป็นไปตามที่ ก.ท. กำหนดโดยอนุโลม
3.1 เกณฑ์คะแนนแต่ละระดับเป็นดังนี้
ดีเด่น

ตั้งแต่ร้อยละ 90  ขึ้นไป
ดีมาก

ร้อยละ 80  แต่ไม่ถึงร้อยละ 90
ดี

ร้อยละ 70  แต่ไม่ถึงร้อยละ 80
พอใช้

ร้อยละ 60  แต่ไม่ถึงร้อยละ 70
ต้องปรับปรุง
ต่ำกว่าร้อยละ 60
4. แบบประเมินผลการปฏิบัติงานให้นำแบบประเมินผลการปฏิบัติงานของพนักงานส่วน
ท้องถิ่น ตามที่  ก.ท. กำหนดโดยอนุโลม
5.   การประเมินผลการปฏิบัติงานของพนักงานจ้างตามภารกิจและพนักงานจ้างทั่วไปให้
ประเมินจากผลงานและคุณลักษณะในการปฏิบัติงานของผู้จ้างผู้นั้น โดยมุ่งเน้นผลสัมฤทธิ์ของงานและพฤติกรรมในการปฏิบัติงาน
5.1  ผลสัมฤทธิ์ของงานไม่น้อยกว่าร้อยละ 80 ( โดยพิจารณาจากองค์ประกอบดังนี้
ปริมาณผลงาน  คุณภาพผลงาน  ความรวดเร็วหรือความตรงต่อเวลา การใช้ทรัพยากรอย่างคุ้มค่า
5.2  พฤติกรรมการปฏิบัติราชการ(ร้อยละ 20)  โดยการประเมินพฤติกรรมการปฏิบัติงานให้ประเมินดังนี้
5.2.1  พนักงานจ้างทั่วไป ให้ประเมินสมรรถนะหลัก 5 สมรรถนะ  โดยกำหนดระดับสมรรถนะที่คาดหวัง/ความต้องการ ในระดับ 1
5.2.2  พนักงานจ้างตามภารกิจ  ไม่รวมถึงพนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ และสมรรถนะประจำสายงานอย่างน้อย 3 สมรรถนะ เช่นเดียวกับพนักงานเทศบาลในลักษณะงานเดียวกัน  โดยกำหนดระดับสมรรถนะที่คาดหวัง/ต้องการ ในระดับปฏิบัติงาน หรือระดับปฏิบัติการแล้วแต่กรณี
5.2.3  พนักงานจ้างตามภารกิจสำหรับผู้มีทักษะ ให้ประเมินสมรรถนะหลัก 5 สมรรถนะ โดยกำหนดระดับสมรรถนะที่คาดหวัง/ต้องการ ในระดับ 2
5.2.4  พนักงานจ้างผู้เชี่ยวชาญพิเศษให้ประเมินสมรรถนะหลัก 5 สมรรถนะ และสมรรถนะประจำสายงาน 3 สมรรถนะ ได้แก่ ความเข้าใจพื้นที่และการเมืองท้องถิ่น ความคิดสร้างสรรค์เพื่อประโยชน์ท้องถิ่น โดยกำหนดระดับสมรรถนะที่คาดหวัง/ต้องการ ในระดับ 3
5.2.5  ระดับผลการประเมินในการประเมินลการปฏิบัติงานของพนักงานจ้างเทศบาลตำบลบุ่งเลิศ  ให้จัดกลุ่มผลการประเมินเป็น 5 ระดับ ได้แก่ ดีเด่น ดีมาก ดี พอใช้ และ ต้องปรับปรุง โดยมีเกณฑ์คะแนนแต่ละระดับดังนี้
ดีเด่น
ตั้งแต่ร้อยละ
95
ถึง
100
คะแนน
ดีมาก
ตั้งแต่ร้อยละ
85
แต่ไม่ถึงร้อยละ
95
คะแนน
ดี
ตั้งแต่ร้อยละ
75
แต่ไม่ถึงร้อยละ
85
คะแนน
พอใช้
ตั้งแต่ร้อยละ
65
แต่ไม่ถึงร้อยละ
75
คะแนน
ต้องปรับปรุง


น้อยกว่าร้อยละ
65
คะแนน

6.  แบบประเมินผลการปฏิบัติงาน  ให้นำแบบประเมินผลการปฏิบัติงานของพนักงานจ้าง
ตามที่คณะกรรมการกลางพนักงานเทศบาลกำหนด
ประกาศ ณ วันที่ 1 เดือน กันยายน พ.ศ. 2564

  (นายถอ    เหลาทอง)
         นายกเทศมนตรีตำบลบุ่งเลิศ
